CELEX: 32013D0356
Language: ro
Date: 2013-07-02 00:00:00
Title: 2013/356/PESC: Decizia Atalanta/2/2013 a Comitetului politic și de securitate din 2 iulie 2013 privind numirea unui comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)

6.7.2013   
            
            
               RO
            
            
               Jurnalul Oficial al Uniunii Europene
            
            
               L 187/8
            
         DECIZIA ATALANTA/2/2013 A COMITETULUI POLITIC ȘI DE SECURITATE
   din 2 iulie 2013
   privind numirea unui comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)
   (2013/356/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6,
   întrucât:
   
               (1)
            
            
               În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte deciziile de numire a comandantului forței UE pentru operația militară a Uniunii Europene care să contribuie la descurajarea, prevenirea și reprimarea actelor de piraterie și de jaf armat din largul coastelor Somaliei (comandantul forței UE).
            
         
               (2)
            
            
               La 22 martie 2013, COPS a adoptat Decizia Atalanta/1/2013 (2) de numire a contraamiralului de flotilă Jorge NOVO PALMA în calitate de comandant al forței UE.
            
         
               (3)
            
            
               Comandantul operației UE a recomandat numirea contraamiralului de flotilă Peter LENSELINK în calitate de nou comandant al forței UE, ca succesor al contraamiralului de flotilă Jorge NOVO PALMA.
            
         
               (4)
            
            
               Comitetul militar al UE sprijină această recomandare.
            
         
               (5)
            
            
               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării,
            
         ADOPTĂ PREZENTA DECIZIE:
   Articolul 1
   Prin prezenta decizie, contraamiralul de flotilă Peter LENSELINK este numit comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei, cu începere de la 6 august 2013.
   Articolul 2
   Decizia Atalanta/1/2013 se abrogă.
   Articolul 3
   Prezenta decizie intră în vigoare la 6 august 2013.
   
      Adoptată la Bruxelles, 2 iulie 2013.
      
         
            Pentru Comitetul politic și de securitate
         
         
            Președintele
         
         W. STEVENS
      
   
   
      (1)  JO L 301, 12.11.2008, p. 33.
   
      (2)  Decizia Atalanta/1/2013 a Comitetului politic și de securitate din 22 martie 2013 privind numirea unui comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (JO L 87, 27.3.2013, p. 12).